Sewwieq ta' mutur ta' 38 sena weġġa' gravi wara inċident tat-traffiku f'Birkirkara. Il-każ seħħ għall-ħabta tas-sitta tal-Ġimgħa filgħaxija fi Triq Fleur De Lys. Fuq il-post marru l-Pulizija, fejn mill-ewwel investigazzjonijiet jidher li ġrat ħabta bejn mutur u karozza, misjuqa minn raġel ta' 29 sena li jgħix il-Fgura. Fuq il-post mar tim mediku u s-sewwieq tal-mutur ittieħed l-Isptar Mater Dei. L-investigazzjonijiet tal-Pulizija dwar dan il-każ għadhom għaddejjin. birkirkara inċident tat-traffiku kronika